CELEX: 62005FJ0041
Language: ro
Date: 2010-09-30
Title: HOTĂRÂREA TRIBUNALULUI FUNCȚIEI PUBLICE (Camera a doua) 30 septembrie 2010.#Kurt Jacobs împotriva Comisiei Europene Sumarul hotărârii.#Funcție publică — Funcționari — Numire — Candidați înscriși pe o listă de rezervă anterior intrării în vigoare a noului statut — Încadrare în grad în temeiul noilor norme, mai puțin favorabile — Articolul 12 alineatul (3) din anexa XIII la statut.#Cauza F-41/05.

Repertoriul jurisprudenței

                                HOTĂRÂREA TRIBUNALULUI FUNCȚIEI PUBLICE
                                             (Camera a doua)
                                           30 septembrie 2010

                                                  Cauza F-41/05

                                                 Kurt J acobs
                                                  împotriva
                                               Comisiei Europene

     „Funcție publică — Funcționari — Numire — Candidați înscriși pe o listă de rezervă anterior intrării în
         vigoare a noului statut — Încadrare în grad în temeiul noilor norme, mai puțin favorabile —
                               Articolul 12 alineatul (3) din anexa XIII la statut”

     Obiectul:    Acțiune formulată în temeiul articolelor 236 CE și 152 EA, prin care domnul Jacobs
                  solicită anularea deciziei din 11 februarie 2005 de respingere a reclamației sale împotriva
                  deciziilor din 16, 24 și 31 august 2004 și, dacă se impune, anularea acestora din urmă în
                  măsura în care îl încadrează într-un grad inferior celui prevăzut de anunțul privind
                  concursul COM/B/1/02. Reclamantul solicită și obligarea Comisiei la plata sumei de
                  250 000 de euro cu titlu de daune interese

     Decizia:     Respinge acțiunea. Fiecare parte suportă propriile cheltuieli de judecată.

                                            Sumarul hotărârii
     Funcționari — Calitatea de funcționar — Condiții de dobândire neîndeplinite în lipsa unei numiri
     legale
     (Statutul funcționarilor, art. 3)

     În temeiul unor principii de drept al funcției publice a Uniunii Europene, numirea unui funcționar nu
     poate interveni decât în formele și în condițiile prevăzute de statut.

     Întrucât raportul juridic dintre funcționar și administrație are o natură statutară, iar nu contractuală,
     din articolul 3 din statut, al cărui text nu a fost modificat de Regulamentul nr. 723/2004 de modificare
     a Statutului funcționarilor, precum și a Regimului aplicabil celorlalți agenți, se deduce că numirea unui
     funcționar are în mod obligatoriu originea într-un act unilateral al autorității împuternicite să facă
     numiri în care se precizează data la care această numire își produce efectele, precum și postul în care
     este repartizată persoana interesată. În consecință, o astfel de numire nu poate rezulta dintr-un
     pretins acord de voință ce provine din acceptarea unei oferte de muncă, a fortiori în cazul în care
     oferta de muncă provine de la agenți ai unei instituții care nu au calitatea de autoritate împuternicită
     să facă numiri.

RO
           ECLI:EU:F:2010:116                                                                               1
 ---pagebreak---                                                  SUMAR — CAUZA F-41/05
                                                    JACOBS/COMISIA

Prin urmare, candidatul care a reușit la un concurs general poate să revendice calitatea de funcționar
și, în consecință, să solicite să beneficieze de dispozițiile statutare numai după ce a făcut obiectul unei
astfel de decizii.
                                                                                           (a se vedea punctele 43, 44 și 52)

         Trimitere la:

         Curte: 13 mai 1970, Fournier/Comisia, 18/69, Rec., p. 249

         Tribunalul de Primă Instanță: 10 aprilie 1992, Ventura/Parlamentul European, T-40/91, Rec., p. II-1697, punctele 40
         și 41; 19 iulie 1999, Mammarella/Comisia, T-74/98, RecFP, p. I-A-151 și II-797, punctele 25-27; 11 iulie 2007,
         Centeno Mediavilla și alții/Comisia, T-58/05, Rec., p. II-2523, punctele 54 și 55

2                                                                                                     ECLI:EU:F:2010:116